CELEX: C2006/131/08
Language: lv
Date: 2006-06-03 00:00:00
Title: Lieta C-323/03: Tiesas (otrā palāta) spriedums  2006. gada 9. martā  — Eiropas Kopienu Komisija pret Spānijas Karalisti (Valsts pienākumu neizpilde — Regula (EEK) Nr. 3577/92 — Jūras kabotāža — Piemērojamība pasažieru pārvadājumiem Vigo līcī — Divdesmit gadus ilga administratīvā koncesija par labu vienīgajam uzņēmējam — Saderīgums — Iespēja noslēgt sabiedrisko pakalpojumu līgumus vai uzlikt sabiedrisko pakalpojumu sniegšanas pienākumus — Apturēšanas (jeb  standstill ) klauzula)

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/5
            
         Tiesas (otrā palāta) spriedums 2006. gada 9. martā — Eiropas Kopienu Komisija pret Spānijas Karalisti
   (Lieta C-323/03) (1)
   
   (Valsts pienākumu neizpilde - Regula (EEK) Nr. 3577/92 - Jūras kabotāža - Piemērojamība pasažieru pārvadājumiem Vigo līcī - Divdesmit gadus ilga administratīvā koncesija par labu vienīgajam uzņēmējam - Saderīgums - Iespēja noslēgt sabiedrisko pakalpojumu līgumus vai uzlikt sabiedrisko pakalpojumu sniegšanas pienākumus - Apturēšanas (jeb “standstill”) klauzula)
   (2006/C 131/08)
   Tiesvedības valoda — spāņu
   Lietas dalībnieki
   
      Prasītāja: Eiropas Kopienu Komisija (pārstāvji — I. Martinesa del Perala [I. Martínez del Peral] un K. Simonsons [K. Simonsson])
   
      Atbildētāja: Spānijas Karaliste (pārstāvji — L. Fragasa Gadeja [L. Fraguas Gadea] un H. M. Rodrigess Karkamo [J. M. Rodríguez Cárcamo])
   Priekšmets
   Valsts pienākumu neizpilde — 1., 4., 7. un 9. panta pārkāpums Padomes 1992. gada 7. decembra Regulā (EEK) Nr. 3577/92, ar ko piemēro principu, kurš paredz jūras transporta pakalpojumu sniegšanas brīvību dalībvalstīs (jūras kabotāža) (OV L 364, 7. lpp.) un EK līguma pārkāpums — Valsts tiesiskais regulējums, kas ļauj divdesmit gadus ļaut jūras pārvadājumu pakalpojumus Vigo līcī [ría de Vigo] sniegt vienam uzņēmējam un kas paredz stingrāku sistēmu, kurā kā nosacījums ir izvirzīts sabiedrisko pakalpojumu sniegšanas pienākums
   Rezolutīvā daļa:
   
               1)
            
            
               atstājot spēkā tiesību aktus:
               
                           —
                        
                        
                           kas ļauj piešķirt koncesiju jūras pārvadājumu pakalpojumu sniegšanai Vigo līcī tikai vienam uzņēmējam uz divdesmit gadu ilgu laika posmu un kas paredz, ka viens no kritērijiem koncesijas piešķiršanai ir pārvadājumu pieredze minētajā līcī;
                        
                     
                           —
                        
                        
                           kas ļauj attiecināt sabiedrisko pakalpojumu sniegšanas pienākumus uz sezonas pārvadājumiem uz salām vai no salām vai arī regulārajiem transporta pakalpojumiem starp kontinentālajām ostām;
                        
                     
                           —
                        
                        
                           par ko pirms pieņemšanas nav notikušas apspriedes ar Eiropas Kopienu Komisiju,
                        
                     Spānijas Karaliste ir pārkāpusi 1., 4. un 9. pantu Padomes 1992. gada 7. decembra Regulā (EEK) Nr. 3577/92, ar ko piemēro principu, kurš paredz jūras transporta pakalpojumu sniegšanas brīvību dalībvalstīs (jūras kabotāža), un nav izpildījusi pienākumus, ko tai uzliek šī regula;
            
         
               2)
            
            
               prasību pārējā daļā noraidīt;
            
         
               3)
            
            
               Spānijas Karaliste atlīdzina tiesāšanās izdevumus.
            
         
      (1)  OV C 239, 04.10.2003.